રાજ્યમાં દારૂબંધીના મામલે ઠોસ કામગીરીના બદલે માત્ર નાટકબાજી બહુ થાય છે. જિગ્નેશ મેવાણી ધારાસભ્ય થયા બાદ શહેરના પૂર્વ વિસ્તારમાં અને વાડજ વિસ્તારમાં દારૂ વેચાય છે તેવો હંગામો કર્યો અને ટોળા સાથે રસ્તા ઉપર ઉતરી દારૂના અડ્ડા બંધ કરાવવાની માગણી કરી. જિગ્નેશ મેવાણીનો પ્રયાસ સારો હતો. તેની ઉપર શંકા કરવાનું કોઈ કારણ નથી. તેવી જ રીતે ગુજરાતના સક્રિય રાજકારણમાં આવતા પહેલા અલ્પેશ ઠાકોરે પોતાની જ્ઞાતીમાં દારૂની બદીને નાથવા માટે ભરપૂર પ્રયાસ કર્યા હતા. જે કામગીરીનો પ્રભાવ પણ સમાજમાં પડ્યો છે.